stanford-oval/wikipedia huggingface dataset:
Keskiyöllä otan sielusi

| Keskiyöllä otan sielusi> À Meia-Noite Levarei Sua Alma |
| --- | --- |

Ohjaaja:  José Mojica Marins
Käsikirjoittaja:   José Mojica Marins  Magda Mei 
Tuottaja:   Arildo Iruam  Geraldo Martins Simões  Ilídio Martins Simões 
Säveltäjä:   Salatiel Coelho  Hermínio Gimenez 
Kuvaaja:  Giorgio Attili
Leikkaaja:  Luiz Elias
Pääosat:   José Mojica Marins  Magda Mei  Nivaldo Lima  Valéria Vasquez  Ilídio Martins Simões  Eucaris Moraes 
Valmistustiedot
Valmistusmaa:  Brasilia
Tuotantoyhtiö:  Indústria Cinematográfica Apolo
Levittäjä:  Netflix
Ensi-ilta:  9. marraskuuta 1964 (Brasilia)
Kesto:  84 min
Alkuperäiskieli:  portugali
Aiheesta muualla
IMDb 
Elonet
AllMovie
Infobox OKNimi-testi OK: 
Keskiyöllä otan sielusi (À Meia-Noite Levarei Sua Alma) on brasilialainen kauhuelokuva vuodelta 1964. Elokuvan ohjasi José Mojica Marins. Elokuva on ensimmäinen brasilialainen kauhuelokuva ja ensimmäinen, jossa esiintyy Marinsin itse näyttelemä kulttihahmo Zé do Caixão (Arkku-Joe).
Elokuva tehtiin hyvin pienellä budjetilla, amatöörinäyttelijöillä ja kuvattiin vain 13 päivässä. Siitä tuli kuitenkin taloudellinen menestys ja alan klassikko.
Katiskajärvi (Kuhmoinen)

| Katiskajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°32′56″N, 25°02′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskujoki:  suo-oja Raudanjärveen
Järvinumero:  14.221.1.042
Mittaustietoja
Pinnankorkeus:  154 m  
Pituus:  230 m  
Leveys:  80 m  
Rantaviiva:  0,511 km  
Pinta-ala:  0,999 ha  
Saaria:  ei saaria 
 fiKatiskajärvi 
Katiskajärvi on Pirkanmaalla Kuhmoisissa Myllykylän lähellä sijaitseva järvi.
Maantietoa

Järven pinta-ala on 1,0 hehtaaria, se on 250 metriä pitkä ja 100 metriä leveä. Sen pohjoispuolinen Suolamminharju nousee noin 20 metriä järven pinnan yläpuolelle. Järvellä ei ole kartan mukaan saaria ja se on autio. Sen rantaviivan pituus on 500 metriä ja rannat ovat metsämaata. Järven kaakkoispuolelta kulkee metsäautotie.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 154,0 metriä mpy. Järvi laskee sen länsipäästä lähtevää suo-ojaa pitkin Raudanjärveen. Laskuojan pituus on 1,7 kilometriä ja pudotus 13,0 metriä.
Historiaa

Vuoden 1965 peruskartassa järven ympäristö oli ojittamaton. Vuoteen 1985 mennessä ympäristö oli ojitettu ja järveen oli johdettu ojia.
Kevin Gallacher

Kevin Gallacher (s. 23. marraskuuta 1966) on skotlantilainen entinen jalkapalloilija, nykyinen jalkapalloasiantuntija ja -selostaja.
Gallacher aloitti pelaajauransa Dundee Unitedin riveissä 1983. Hänen pelipaikkansa oli hyökkääjä. Dundeen riveissä hän pelasi UEFA Cupin finaalissa 1987, voitti Skotlannin cupin ja teki Dundeen ainoan maalin vuonna 1988 Skotlannin cupin finaalissa, jonka Celtic vei numeroin 2–1. Vuonna 1990 Gallacher siirtyi Coventryyn, vuodet 1993–1999 hän pelasi Blackburn Roversissa ja vuodet 1999–2001 Newcastlessa.
Vuosina 1988–2001 Gallacher pelasi 53 maaottelua ja teki Skotlannille yhdeksän maalia.
Kevin Gill

| Mitalit> Maa:   Yhdistynyt kuningaskunta.Miesten ammunta.MM-kilpailut  | Mitalit> Maa:   Yhdistynyt kuningaskunta.Miesten ammunta.MM-kilpailut  | Mitalit> Maa:   Yhdistynyt kuningaskunta.Miesten ammunta.MM-kilpailut  | Maa:   Yhdistynyt kuningaskunta> Miesten ammunta. |
| --- | --- | --- | --- |
|  Kultaa | Perth 1991 | Kaksoistrap, joukkue |  |
|  Kultaa | Fagnano 1994 | Kaksoistrap, joukkue |  |
|  Hopeaa | Moskova 1990 | Kaksoistrap |  |
|  Hopeaa | Perth 1991 | Trap, joukkue |  |
|  Hopeaa | Fagnano 1994 | Kaksoistrap |  |
|  Pronssia | Perth 1991 | Kaksoistrap |  |
Kevin Gill (20. syyskuuta 1961 – 20. huhtikuuta 2020) oli brittiläinen haulikkoampuja.
Kevin Gill menestyi hyvin MM-kilpailuissa. Hän saavutti ensimmäisen MM-mitalinsa Moskovassa 1990 voittamalla hopeaa kaksoistrapissa. Gill saavutti lisäksi Perthissä 1991 joukkuekultaa kaksoistrapissa, joukkuehopeaa trapissa ja henkilökohtaista pronssia kaksoistrapissa, sekä Fagnanossa 1994 kaksoistrapissa joukkuekultaa ja henkilökohtaista hopeaa.
Mansikkalahden uimaranta

Mansikkalahden kivipohjaista rantaa
Mansikkalahden uimaranta on uimaranta Kotkassa Kotkansaarella Katariinan kaupunginosassa. Uimaranta on jaettu kahteen osaan: kivipohjaiseen päärantaan sekä sen vieressä sijaitsevaan pienempään lastenrantaan. Mansikkalahden uimaranta sijaitsee meren rannalla, jonka vuoksi siellä on havaittu ajoittaisia sinileväesiintymiä. Uimarannalla on myös pieni leikkipuisto, sekä ajoittain toiminnassa oleva kioski.
Karl Henrik Klick
Aiheesta muualla

Anjalan kirje 13.8.1788 (Arkistoitu – Internet Archive)
Kasipallo (sarjakuvahahmo)

| Kasipallo |
| --- | --- |
Luoja(t):  Bob Budiansky ja Bret Blevins
Kustantamo:  Marvel Comics
Ensiesiintyminen:  (Cameo) Sleepwalker #1 (kesäkuu 1991)  (Täysin) Sleepwalker #2 (heinäkuu 1991)
Henkilötiedot
Oikea nimi:  Jeff Hagees
Status:  Kuollut
Ryhmäsidokset:  Kasipallon rikollisjengi
Kasipallo (oik. Jeff Hagees, engl. 8-Ball) on Marvelin sarjakuvahahmo joka esiintyi ensimmäisen kerran Sleepwalker #2:sessa vaikka näkyi pikaisesti televisiossa Sleepwalker #1:sessä.
Jeff Hagees syntyi Minnesotassa ja oli ennen Kasipalloksi ryhtymistään puolustusurakoitsija joka suunnitteli ohjusten työntövoimajärjestelmiä. Jeff Hagees vietti vapaa-aikaansa pelaten biljardia sen lievittäessä työnsä tuottamaa stressiä mutta pian joutui valtaviin pelivelkoihin, mikä herätti hänen työnantajiensa epäillyt näiden uskoessa Jeffin ryhtyvän myymään heidän yrityksensä salaisuuksia velkojensa kattamiseksi. Vaikka tästä ei ollutkaan mitään todisteita, Hageen työnantajat erottivat hänet.
Potkujen jälkeen Jeff Hagees päätti yhdistää biljardin rakkautensa insinöörikykyjensä kanssa luoden itselleen rikollisidentiteetin Kasipallona luomalla itselleen biljardikeppinsä ja käynnistämällä hyvin onnistuvan rikollisuran New Yorkiin yhdessä kolmihenkisen rikollisjenginsä kanssa.
Yhdellä ryöstöretkellään Kasipallo törmää Sleepwalkeriin, alieniin joka on sidottuna Rick Sheridaniin. Sleepwalker voittaa Kasipallon suhteellisen helposti muttei onnistu pidätyttää tätä poliiseille ennen kuin ihminen johon Sleepwalker on sidottuna herää jolloin alien joutuu vetäytymään takaisin Rickin mieleen jolloin Kasipallo pääsee pakenemaan.
Sleepwalkerin ja Kasipallon seuraavassa kohtaamisessa Kasipallo osoittautui voittoisaksi hyökätessään biljardikepillään sivullisten kimppuun pakottaen Sleepwalkerin suojaamaan näitä. Kasipallo yrittää tappaa alienin mutta epäonnistuu Sleepwalkerin onnistuessa pakenemaan.
Myöhemmin Kasipallo tiimiytyy useiden muiden superrikollisten kanssa ryöstääkseen erittäin vaarallisen tietokoneviruksen Ricadonnalta, rikollislordilta, mutta joukkio jättää jälkensä valvontakameeralle.
Ricadonna jäljityttää Kasipallon myöhemmin ja lähettää palkkamurhaajat hänen piilotaloonsa. Kasipallo kuolee hänen autonsa räjähtäessä käsikranaattiin.
Kyvyt ja voimat

Kasipallo oli nerokas insinööri joka tekniikkotaitojaan käyttämällä loi aseenaan käyttämänsä biljardikepin.
Kasipallo oli myös erittäin taitava voimistelija vaikka hänen mitkään fyysiset kykynsä eivät silti olleet lähellekkään yli-inhimillisellä tasolla.
Varusteet ja aseet

Kasipallon kaikki aseet ja varusteet olivat muotoiltu biljardi- ja kasipalloteemaan ja jokainen hänen varusteistaan oli myös hänen itsensä kehittelemä ja valmistama.
Kasipallon varusteisiin kuului neljämiehinen ilmatyynyalus joka oli biljardipöydän muotoinen kuin myös erikseen veden päällä kulkemista varten luotu pyöreämuotoinen ilmatyynyalus.
Kasipallo käytti myös useita erilaisia räjähteitä ja lentäviä, biljardipallon näköisiä, kameroita.
Kasipallon pääasiallinen ase oli hänen biljardikeppinsä jossa oli mekanismi joka mahdollisti kepillä lyötyyn objektiin tulevan liikevoiman tuhatkertaistamisen kyeten täten muuttamaan kaiken kepillä isketyn tappaviksi ammuksiksi. Kasipallo kykeni sinkoamaan biljardikeppinsä avulla jopa auton.
Kentin piirikunta (Maryland)

Kentin piirikunta (engl. Kent County) on Yhdysvaltojen Marylandin osavaltiossa sijaitseva piirikunta. Sen väkiluku oli 19 422 vuonna 2019. Piirikunnan hallintokeskus on Chestertownin kunta. Piirikunta on perustettu 30. joulukuuta 1642.
Aiheesta muualla

Kuvia tai muita tiedostoja aiheesta Kentin piirikunta (Maryland) Wikimedia Commonsissa
Mansikkakuume

Mansikkakuume on lääketieteessä tuntematon mutta joissakin lähteissä mainittu tauti, joka voi tulla mansikoiden liiallisesta nauttimisesta. Oireita ovat kova kuume, joka kuitenkin kestää vain päivän, ja väsymys. Oireet ovat samantapaiset kuin lämpöhalvauksessa. Mansikkakuumeen olemassaolo itsenäisenä tautina on hyvin kyseenalainen.
Mark Eaton (koripalloilija)

Mark E. Eaton (24. tammikuuta 1957 Westminster, Kalifornia – 28. toukokuuta 2021 Summit county, Utah) oli yhdysvaltalainen koripalloilija. Hän pelasi vuodet 1982–1993 NBA-seura Utah Jazzissa, ja lopetti ammattilaisuransa syyskuussa 1994. Mark Eaton tunnettiin suuresta koostaan, 224 senttiä ja 132 kiloa.
Eaton kuoli polkupyöräonnettomuudessa toukokuussa 2021.
Juri

| Juri |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Jyri, Jyrki
Vastineita eri kielissä:  Jüri
Nimen alkuperä:  Georgios
Infobox OKNimi-testi OK: 
Juri (ven. Юрий, ukr. Юрій, valkoven. Юрый) on pääasiassa slaavilainen miehen etunimi, Georgios-nimen vastine.
Englannin kielessä nimi translitteroidaan Yuri tai Yuriy.
Nimi Juri on käytössä myös Suomessa. Digi- ja väestötietoviraston tietojen mukaan se on vuoden 2019 loppuun mennessä annettu noin 1260 henkilölle.
Mark Edward Edens

Mark Edward Edens on yhdysvaltalainen televisiokäsikirjoittaja, joka on kirjoittanut jaksoja animaatioihin ja näytelmäsarjoihin 1980-luvulta lähtien. Hän on muun muassa käsikirjoittanut jaksoja animaatioihin, kuten Challenge of the GoBots, The Real Ghost Busters, Tikun ja Takun pelastuspartio, Pilipalipilotit, Turtles – mutanttikilpikonnat, X-Men ja He-Man. Edens on käsikirjoittanut jaksoja näytelmäsarjoihin Yön kuumuudessa ja Viinitila Falcon Crest.
Myös hänen veljensä Michael Edens on televisiokäsikirjoittaja. Kaksikko on käsikirjoittanut useita animaatioita yhdessä. He muun muassa kirjoittivat suurimman osan 1990-luvun X-Men-piirrossarjan jaksot.
Mansikkalajikkeet

Viljeltyjä puutarhamansikan lajikkeita on useita; yleisimmät Suomessa viljellyt ovat:
Polka on suosituin mansikkalajike, kypsyy keskikesällä. Marjat ovat suuria, pyöreitä ja punaisia. Polka on hyvin kestävä ja sopii hillo- sekä pakastemarjaksi. Polkan maku on raikas mutta makea.
Honeoye ([ˈhʌniɔɪ], usein virheellisesti tai tahallaan harhaanjohtavasti ’Honey’) kypsyy Polkaa aikaisemmin. Marjat ovat kookkaita, kartiomaisia ja kiinteitä. Honeoye on kaikista kestävin lajike. Sen maku on lievästi hapan, ja hillosta tulee voimakasaromista.
Sonata on koko satokauden marja. Ominaisuuksiltaan se on Polkan kaltainen, marjat ovat hieman kookkaammat.
Korona on aikainen marja. Sen marjat ovat kiinteämaltoisia ja pehmeitä päältä. Korona ei kestä pitkää kuljetusta, joten marjat ovat parhaita saman tien syötäväksi tai pakastettavaksi.
Florence kypsyy myöhään. Marjat ovat jopa valtavan kokoisia ja kiiltäviä. Maku on hyvä ja vivahteikas.
Bounty on myöhäinen lajike. Marjat ovat kiinteitä ja sisustaa myöten punaisia. Bounty on pidetty pakaste- ja säilöntämarja.
Senga Sengana on keskiaikainen lajike. Sen marjat ovat voimakkaan punaisia, maku aromikas ja happoinen.
Zefyr on aikainen lajike. Sen marjat ovat kirkkaanpunaisia, makeita ja aromiltaan hienoja, sopii pakastukseen.
Kent on aikainen/keskiaikainen lajike, marjat suuria, pyöreän kartiomaisia, kiinteitä, tiilenpunaisia, maku mieto, hapahko.
Jonsok on aikainen lajike, marjat keskikokoisia, pyöreähköjä, kiinteitä, tummanpunaisia, maku hapahko, sopii hyvin pakastukseen.
Tamella on keskiaikainen lajike, marjat ovat suuret, tummanpunaiset, kiiltäväpintaiset ja hyvänmakuiset, sopii pakastukseen.
Hiku on melko myöhäinen, marjat ovat suurehkoja, maukkaita ja pehmeämaltoisia.
Ostara on jatkuvasatoinen lajike, keskisuuret, vaaleat marjat, keskivoimakas kasvu ja kestää hyvin sekä härmää että harmaahometta, käytetään amppeleissakin, parasta tuoreeltaan syötynä.
Malviina on uusi myöhäinen lajike. Marjat suurehkoja tai isoja, kiinteitä, kiiltäviä, maku hapahko, maku parhaimmillaan mahdollisimman kypsänä. Kypsänä maku "vanhanajan mansikka".
Kasvatettuja mansikoita myydään marjakojuissa, mutta suosittua on myös käydä poimimassa marjaa itse. Itsepoimintatiloja on ympäri Suomen, pääkaupunkiseutua myöten.
Mark Evans

Mark Evans esiintymässä Rose Tattoon kanssa Birminghamissa 11 lokakuuta vuonna 2018.
Mark Whitmore Evans (s. 2. maaliskuuta 1956 Melbourne, Australia) on australialainen muusikko. Hän oli australialaisen hard rock -yhtye AC/DC:n basisti vuosina 1975–1977 ja oli mukana albumeilla T.N.T., High Voltage, Dirty Deeds Done Dirt Cheap ja Let There Be Rock. Hänet näkee myös yhtyeen videoissa It's a Long Way to the Top (If You Wanna Rock 'n' Roll) ja Jailbreak. Hänen ensimmäinen esiintymisensä bändin kanssa oli australialaisessa TV-ohjelmassa "Countdown" jossa he esittivät kappaleen Baby, Please Don't Go (taltiointi löytyy Family Jewels DVD:ltä). Let There Be Rockin äänitysten jälkeen Evans joutui erimielisyyksiin Angus Youngin kanssa ja joutui eroamaan yhtyeestä. Hänet korvattiin Cliff Williamsilla.
Muita Evansin yhtyeitä ovat olleet Contraband, Finch, Men With Sticks ja The Party Boys. Nykyisin hän soittaa bassoa Rose Tattoossa.
Ketchikan

| Ketchikan |
| --- | --- |

 Koordinaatit: 55°22′52″N, 131°39′51″W 
Valtio:  Yhdysvallat
Osavaltio:  Alaska
Piirikunta:  Ketchikan Gateway
Pinta-ala:  
 – Kokonaispinta-ala:  10,7 km²
 – Josta vettä:  2,0 km² (18,60 %)
Väkiluku:  7 922
 – Väestötiheys:  907,6 as./km²
Aikavyöhyke:  UTC-9
 
 http://www.city.ketchikan.ak.us 
Infobox OKVirheellinen NIMI-arvo: 
Ketchikan on kaupunki Alaskassa. Se sijaitsee Revillagigedosaarella. Sen väkiluku oli vuoden 2004 arvion mukaan 8 044 (vuonna 2000 7 922).
Ketchikanin talous perustuu turismiin ja kalastukseen. Kaupungin tunnuslause onkin King Salmon Capital of the World ("maailman kuningaslohen pääkaupunki"). Nimensä kaupunki on saanut Ketchikan Creekin mukaan, joka virtaa kaupungin läpi. Se on saanut nimensä tlingitinkielisestä sanasta Kitschk-hin, joka tarkoittaa ”maahanheittäytyvän kotkan levitettyjä siipiä”.
Creek Street, Ketchikan. Creek Street oli ennen kaupungin "punaisten lyhtyjen katu".
Aiheesta muualla

Kuvia tai muita tiedostoja aiheesta Ketchikan Wikimedia Commonsissa
Ketchikan Google Localissa
Ketchikanin intiaaniyhteisön kotisivut
Alaskan osavaltio
Kenneth S. Deffeyes

Kenneth S. Deffeyes (26. joulukuuta 1931 Oklahoma – 29. marraskuuta 2017) oli yhdysvaltalainen geologi, joka työskenteli yhdessä Hubbertin teorian kehittäjän M. King Hubbertin kanssa Shell Oil Companyn tutkimuslaboratoriossa Houstonissa, Teksasissa. Hänellä oli öljygeologian alempi luonnontieteellinen tutkinto Colorado School of Mines -yliopistosta sekä geologian tohtorintutkinto Princetonin yliopistosta. Hän aloitti opettamisen Princetonin yliopistossa vuonna 1967 ja jatkoi siellä professoriksi. Oman kertomansa mukaan hän polveutui chickasawi-intiaaneista.
Hän julkaisi vuonna 2001 teoksen Hubbert's Peak, joka käsittelee öljyhuippua. Vuonna 2005 hän puolestaan julkaisi teoksen Beyond Oil: The view from Hubbert's peak, jossa hän arvioi erilaisia korvaavia energianlähteitä öljylle. Helmikuussa 2006 Deffeyes väitti, että maailman öljyntuotanto oli ohittanut tuotantohuipun joulukuun 16. päivänä 2005.
Sitaatit

"Raakaöljy on liian arvokasta, jotta sitä kannattaisi tuhlata polttoaineena."
"Taloustieteilijät kaikki olettavat, että jos laitat tarpeeksi rahaa peliin, Jumala taikoo lisää öljyä maahan."
Aiheesta muualla

Deffeyesin öljyhuippusivu Princetonin sivustolla
Deffeyesin biografia Princetonin sivustolla
American Journal of Physics, arvostelu teoksesta Hubbert's Peak: The Impending World Oil Shortage (Arkistoitu – Internet Archive)
GRIST, arvostelu teoksesta Beyond Oil - The view from Hubbert's peak
Öljyhuippu
Keikkalanlampi

| Keikkalanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Luhanka
Koordinaatit:  61°42′20″N, 25°32′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Hivunlampeen 
Järvinumero:  14.221.1.258
Mittaustietoja
Pinnankorkeus:  84,9 m  
Pituus:  740 m  
Leveys:  180 m  
Rantaviiva:  1,772 km  
Pinta-ala:  6,578 ha  
Saaria:  1 
 fiKeikkalanlampi 
Keikkalanlampi Herkalonlampi on Keski-Suomessa Luhangalla Judinsalon kylän lähellä sijaitseva lampi.
Maantietoa

Lammen pinta-ala on 6,6 hehtaaria, se on 750 metriä pitkä ja 200 metriä leveä. Lammella on kartan mukaan yksi saari.  Sen rantaviivan pituus on 1,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 84,9 metriä mpy.
MM-rallikausi 1995

MM-rallikausi 1995 oli järjestyksessään 23. MM-rallikausi. Kuljettajien mestaruuden voitti Colin McRae, josta tuli ensimmäinen brittiläinen ralliautoilun maailmanmestaruuden voittanut kuljettaja. Valmistajien mestaruuden voitti ensimmäisen kerran Subaru.
Kilpailukalenteri

Kaudella 1995 osa tavallisista kilpailuista puuttui edellisenä vuotena aloitetun vuorottelukierron johdosta. Kaudella oli vain kahdeksan kilpailua, mutta ne kaikki laskettiin mukaan valmistajien mestaruussarjaan ja valmistajien oli osallistuttava jokaiseen kilpailuun. Kuljettajat pystyivät jättämään heikoimmat tuloksensa pois pistelaskusta. Safari-rallissa, Akropolis-rallissa, Argentiinan rallissa, 1000 järven rallissa (Suomessa) ja Sanremon rallissa ajettiin vain FIA:n kaksilitraisten maailmancupin kilpailut (FIA 2L Cup).
| Nro | Päivä | Kilpailu | Raportti |
| --- | --- | --- | --- |
| 1. | 21.–26. tammikuuta |  Monte Carlon ralli | Raportti |
| 2. | 10.–12. helmikuuta |  Ruotsin ralli | Raportti |
| 3. | 8.–10. maaliskuuta |  Portugalin ralli | Raportti |
| 4. | 3.–5. toukokuuta |  Korsikan ralli | Raportti |
| 5. | 27.–30. heinäkuuta |  Uuden-Seelannin ralli | Raportti |
| 6. | 15.–18. syyskuuta |  Australian ralli | Raportti |
| 7. | 23.–25. lokakuuta |  Katalonian ralli | Raportti |
| 8. | 19.–22. marraskuuta |  RAC-ralli | Raportti |
Lähde:
Tapahtumat

Katalonian rallin jälkeen Subarulla tallikavereina ajaneet Colin McRae ja Carlos Sainz olivat tasapisteissä kauden viimeiseen kilpailuun lähtiessä. Katalonian rallissa Subaru käytti tallimääräystä kolmoisvoiton varmistamiseksi kun McRae oli seitsemän sekuntia Sainzin perässä.
Ennen Uuden-Seelannin rallia Sainz loukkasi oikean kätensä jänteet ja joutui jättämään rallin väliin leikkauksen vuoksi. Korsikan rallissa Bruno Thiry joutui keskeyttämään kilpailun johtopaikalta.
Kausi 1995 oli nykyisiin kausiin verrattuna lyhyt. Kauden suurimpana yllätyksenä voidaan pitää Toyota-tallin kiinnijäämistä laittoman turbon kuristimen käytöstä Katalonian rallissa. Mekanismilla kuristin siirtyi viisi millimetriä kauemmaksi moottorista ja ilmaa pääsi kuristimen ohi moottoriin. Rangaistuksena talli ja sen kuljettajat menettivät kaudella saavuttamansa pisteet. Kauden ennakkosuosikit Juha Kankkunen ja Didier Auriol jäivät ilman MM-pisteitä.
Muista tehdastalleista Mitsubishi ajatti Kenneth Erikssonia sekä Tommi Mäkistä, ja Fordilla ajoivat François Delecour ja Bruno Thiry.
Tulokset > Pistejärjestelmä

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| Sija | 1 | 2 | 3 | 4 | 5 | 6 | 7 | 8 | 9 | 10 |
| Pisteet | 20 | 15 | 12 | 10 | 8 | 6 | 4 | 3 | 2 | 1 |
Tulokset > Valmistajien mestaruus

| Sij>  | Valmistaja | Nro | MON  | SWE  | POR  | FRA  | NZL  | AUS  | ESP  | GBR  | Pisteet |
| --- | --- | --- | --- | --- | --- | --- | --- | --- | --- | --- | --- |
| 1 |  555 Subaru World Rally Team | 4 | kesk. | kesk. | 3 | 5 | 1 | 2 | 2 | 1 | 350 |
| 1 |  555 Subaru World Rally Team | 5 | 1 | kesk. | 1 | 4 |  | kesk. | 1 | 2 | 350 |
| 1 |  555 Subaru World Rally Team | 6 | 8 | kesk. | (7) | (6) | 7 | kesk. | (3) | (3) | 350 |
| 2 |  Team Mitsubishi Ralliart | 10 |  | 1 | (11) | (19) | 5 | 1 |  | kesk. | 307 |
| 2 |  Team Mitsubishi Ralliart | 11 | 4 | 2 | 10 | 8 | kesk. | 4 | kesk. | kesk. | 307 |
| 2 |  Team Mitsubishi Ralliart | 12 | 6 |  | 9 | 3 | 11 | (8) | 5 | 7 | 307 |
| 2 |  Team Mitsubishi Ralliart | 14 |  |  |  |  |  |  | 11 |  | 307 |
| 3 |  R.A.S. Ford | 7 | 2 | kesk. | kesk. | 2 | 6 | kesk. | 4 | kesk. | 223 |
| 3 |  R.A.S. Ford | 8 | 5 | 6 | 6 | kesk. | kesk. | 6 | kesk. | 5 | 223 |
| 3 |  R.A.S. Ford | 9 |  | 7 | 8 | 7 | 8 |  |  | kesk. | 223 |
| EX |  Toyota Castrol Team | 1 | kesk. | (5) | (5) | 1 | 2 | kesk. | EX |  | 260 |
| EX |  Toyota Castrol Team | 2 | 3 | 4 | 2 | 10 | 3 | 3 | kesk. |  | 260 |
| EX |  Toyota Castrol Team | 3 | kesk. |  | 4 | kesk. | (4) | 5 | kesk. |  | 260 |
| EX |  Toyota Castrol Team | 14 |  | 3 |  |  | kesk. |  |  |  | 260 |

| Sij. | Valmistaja | Nro | MON  | SWE  | POR  | FRA  | NZL  | AUS  | ESP  | GBR  | Pisteet |

Hylätyt: Toyota 86 p (3.)
Kersantti Wessman

Kersantti Wessman oli porilainen rock-yhtye. Se toimi vuosien 1988–1993 välisenä aikana. Yhtyeen ainoaksi pitkäsoitoksi jäi EMI-levy-yhtiön julkaisema Täysillä!. Kersantti Wessman ehti julkaista uransa aikana neljä singleä. Yhtyeestä Matti Natri jatkaa edelleen soittamista Kaukokaipuu-orkesterissa ja sessiomuusikkona (basso ja rummut). Veikko Lehtiranta on soittanut muun muassa Jussi Hakulisen yhtyeissä.
Kokoonpano

Jari Wessman  – laulu
Kai Wessman  – koskettimet ja taustalaulu
Jari Österlund  – kitara ja taustalaulu
Pasi Järvelin  – basso
Matti Natri  – rummut
Veikko Lehtiranta – rummut ja taustalaulu
Julkaisut > Albumit

Täysillä! (1991)
Julkaisut > Singlet

"Kellon toisella puolella / Kaupungin viimeinen neitsyt" (1989)
"Aprillipäivä / Yö" (1991)
"Täysillä / Hunajaa" (1991)
"Parasta aikaa / Kaiken aikaa" (1993)
Mark Elder

Mark Elder (s. 2. kesäkuuta 1947 Hexham, Northumberland) on brittiläinen oopperaa ja sinfonista ohjelmistoa johtava kapellimestari. Hän toimi Englannin kansallisoopperan musiikillisena johtajana vuosina 1979–1993 ja samassa asemassa Rochesterin filharmonisessa orkesterissa 1989–1994. Syyskuussa 2000 Elder aloitti toiminnan Hallé-orkesterin musiikillisena johtajana. Hänellä on myös ollut päävierailijakapellimestarin asema Birminghamin kaupungin sinfoniaorkesterissa (1992–1995), BBC:n sinfoniaorkesterissa ja London Mozart Playersissa.
Elder on työskennellyt lisäksi sellaisten johtavien sinfoniaorkestereiden kuin Berliinin filharmonikkojen, Orchestre de Parisin, Chicagon sinfoniaorkesterin, Bostonin sinfoniaorkesterin, Concertgebouw-orkesterin, Münchenin filharmonikkojen ja Lontoon sinfoniaorkesterin kanssa. Elder on esiintynyt vuosittaisella tasolla BBC:n Proms-festivaalilla Lontoossa. Hänestä tehtiin Brittiläisen imperiumin ritarikunnan komentaja vuonna 1989, ja hänet lyötiin ritariksi 2008. Hän voitti Olivier-palkinnon vuonna 1991 työstään Englannin kansallisoopperassa, ja toukokuussa 2006 hän sai nimityksen ”vuoden kapellimestariksi” Royal Philharmonic Societylta, jonka kunniajäsen hän on ollut vuodesta 2011.